شه‌فه‌ق نيوز/ عه‌ميد ئه‌حمه‌د ره‌زا بوردستان جيگر سه‌ركرده‌ێ گشتى سوپاێ ئيرانى باس له‌وه‌ كرد ك هيزه‌يل چه‌كدار چه‌وديرێ گشت جموجويله‌يليگ ئه‌كه‌ن له‌ ناوچه‌گه‌و سه‌رپه‌رشى هه‌واڵگرێ ديرن له‌بان گشت جموجويل ته‌ياره‌يل وه‌ كه‌ره‌سه‌يل ده‌ريايى ك وجوود ديرن له‌ ناوچه‌گه‌.
بوردستان له‌وه‌خت به‌شداريكردنى له‌ فيستيڤاڵ خه‌ڵاتكردن ئه‌و جه‌نگاوه‌ره‌يله‌ ك له‌ئاكام وه‌رگرى له‌ شوونه‌يل پيرووز له‌ سوريا و عراق گيان له‌ده‌سدان وت: جه‌نگ ئيسه‌ێ ناونى ئيران و ئه‌مريكا جه‌نگيگ ته‌ركيبيه‌و ئه‌مريكا هه‌وڵ هانداين ترۆريسته‌يل ئه‌ياد ئه‌را نزيك ئيران و نزيكيانه‌و كردن له‌ مه‌رزه‌يلمان، وه‌لێ له‌ساێ هوشيارێ هيزه‌يل چه‌كدار ئه‌و ترۆريسته‌يله‌ قاو دريان و ناچار واين كريان.
جى باسه‌، بوردستان هه‌ميش وت: هيزه‌يل چه‌كدار له‌ رووڵه‌يل ملله‌ت ئيرانى چه‌وديرێ گشت جموجويله‌يليگ ئه‌كه‌ن له‌ ناوچه‌گه‌ له‌ ده‌يشت و له‌ ناو مه‌رزه‌يل و سه‌رپه‌رشى هه‌واڵگرێ ديرن له‌بان جموجويل ته‌ياره‌يل و كه‌ره‌سه‌يل تر ده‌رياوانى له‌ ناوچه‌گه‌.
